IMFUNDO YABAMNYAMA.

*(Christian Express.)*

Ngokungapezulu kwinto eninzi esekukade itetwa ngayo lendawo i Yimfundo Yabamnyama, singa singake sinalatise kwinteto ka Mr. Joseph Moss esiyifumene kwipepa lase Dayiman, ekutiwa yi *Diamond Fields Advertiser.* Lenteto okwenene yenye yenteto eziyintloko kwinteto ezaka zabalwa ngabamnyama. Umbali wayo lo ke yindodana eyi Toliki kwi Nkundla Enkulu Yamatyala ese Kimberley, waye ke engowafunda apa e Lovedale.

Asitsho ukuti siyavumelana nazo zonke indawo azimisayo, singatsho nokuti siyangqinelana nomoya wake wonke, ukanti ke noko sivuyiswa kakulu xa site safumana onokusinika ukukanyana okutile ngayo lendawo yengxoxo okwangoku ise bunkungu. Ngokumayelana nenteto le, asingi into esingayenzayo kupela ingaba kukunqalashana neziposo engaba inazo, kuba singati senjenjalo sibe asenzi ’nto ilungileyo, xa siti endaweni yokubakutaza abamnyama sisuke sibanqumze ekubeni bazityile ekuhleni imvo zabo. Senjenje ke ukususela kwetu ukuceta ukuze kungabiko bani usiva gwenxa. Besinga ke kodwa pambi kokuba senze eletu nati mayelana nale nteto, singake simvisise kakuhle umbali wale nteto into yona angaba usingisele kayo.

Sifike tina sakukangela kule nteto sipaule incam ezimbini ezizona ziz’ezipokeleyo. Eyokuqala siyifumana iyile, — okokuba abo bebengabafundisi benza isiqalo esibi, nokokuba aba ngabafundiswa abanikwanga eyona mfundo ib’ ibafanele. Indawo yesibini ke ibe yeyokuba ityala lesi siqalo sibi likwabo bebe ngabafundisi ngokusuka bangasikangelisi kakuhle isahluko esikoyo pakati ko Mlungu no Ntsundu, into ke leyo ebangele ukuba bangaze bade babe nokuziqonda kakuhle izifundo ezo banikwa zona. Uti bo umbali ngokwake :—“ Ukuze imfundo ide ibe nokuzivelisa ngexesha lazo iziqamo elindelwe ukuzivelisa, ngokuzeleyo nokwanelisayo, mayi lungelelaniswe kanye namandla osukuba eyinikwa, okanye iyakuvelisa inkohlakalo endaweni yabulungisa, ndicinga ke mna okukokwam, nakuba ndingatsho ukuti akungebi akunjalo, ukuba kwaba ntsundu apa e Koloni imfundo ayinikwanga ngeyona ndlela ifanelekileyo. Kufike kube lapo ke enditi ndingavumelani noninzi ukuba imfundo ifunjatiswe kakuhle kwa bantsundu, kuloko ngabo abanako ukuyamkela, umhlaumbi abayinanzile.”

Nokokuba na abafundi betu baya kuzamkela abayi kuzamkela sinina ezindawo oko koya ngohlobo lokuma kwabo, kodwa ke iyiyole into eziteta yona, namacebo anikwavo ukunyangwa kwezo zikalazo. Ufike kwenye indawo ati, “Umpefumlo nomzimba, ezonto zombini, azalanyaniswanga ekuqeqeshweni kwazo; yaye nemikwa kwanentlondi zangapakati zinga kangelisiswanga zaza zalatiselwa ; kute endaweni yokukokelwa kwengqondo yasuka yayingqeqesho kodwa ; baye kananjalo abantsundu bengalufumananga olo qeqesho lwenkumbulo lumbangela ukuba umfundi azuze amandla okuziquba ngokwake ezifundweni zake.”

Kuti ke kube maxa singesiba sikangelisa lamacebo aveliswa ngu imbali wale nteto, esiti singabi nakuyilandela kakuhle lenteto yake. Kuba ubuye ati “Banikeni into zibe mbalwa ezifanelekileyo kuqala, ukuze ke niqale ukubanika into ezininzi zobuvuvu, konke ke kolunga.” Apo ke sisafumana sefinini enkungwini ngokungazi, ukuba zizipina zona into “ ezifanelekileyo.” Ukuba ke ngokutsho uteta imfundo, ingekufundiswa kodwa—ingqeqesho yesandla, neliso ingeyiyo ngqokelela yancwadi ezingaziwa nakakuhle—apo ke singavumelana naye. Kodwa ukuba angaba utetela izifundo ezipakamileyo njengoko soyikisela tina ukuba uteta zona, hayi ke ingaba akuko lukanyo lutsha lupuma e Kimberley esingahamba ngalo. Ingaba isekwa sesa simbbnono sidala, nalampitizeliso yokudityaniswa kohlobo lwezifundo, nento eyiyo imfundo yona ngokwayo.

Pofu umbali naye ngokwake uyayivuma indawo yokuba kuninzi imfundo ayibanga nanto iyenzayo—abuye ati ke kodwa oko kubangelwa kukungemi nakuku xengaxenga kwesiqalo semfundo yabantsundu. Esi simangalo sikulu kanye, ekungati ke mhlaumbi ude wati izizatu zako neziqamo zazo wazihlanganisa, nakuba singakolwa ukuba kwenzekile oko, uke kaloku umbuzo ube ngulo.—Lityala likabanina ke elo xa izinto zinje nje? Kambe ngabafundisi abona bantu bakolise ukufundisa abantsundu beli lizwe. Ngabo na ke aba abenze esi siqalo sibi? Bangati ke bona elabo, njengoko angatshoyo wonke ubani ongaba unomsebenzi onzima awenzayo—nokuba ngowokumba inqwelo emgxobozweni, nokuba kukupambukisa inqanawa eweni

na, nokuba kukuqalisa emfundweni abantu abebengazi luto ngento ekutiwa ligama nokuba yona iyinina, iteta ntoni na —bakwenzile konke ababe nokukwenza ngeloxa; basebenzisa kananjalo nokuba yiyipina indlela ebinokubaweza.

Ukuba alikubo malibe lipina ke? Ityala libekwa kule mizi izi *Seminari* zemfundo na, apo lute uqeqesho lwayama into zentsebenzo? Kwelo singati leyo yeyona nto kade beyizama abafundisi, ityala ke alikona ekufundiseni kwabo, koko likwabo bekufuneka beyamkele imfundo leyo. Ukuba ke alibekwa kuyo lemizi libekwa pina? Libekwa kwi zikolo zangapandle na? Ukuba ke kunjalo asazi tina kuba ezo zipantsi kwabamnyama ngokwabo.

Elipepa singati lizele zizimvo zentlobo ngentlobo ezingenako ukwamkeleka zonke. Sibe lusizi kananjalo ukubona ukuba inxenye yazo, nangayipina indlela, ayiveliswe ngokuba kuko lulangazalelo lokuxuma i Mfundo Yabamnyama. Bungaba ubom obu abumfuudisi nto umntu ukuba abumfundisi intobeko, nomlinganiselo wokuziqondela into ayiyo okukokwake

Zibini izigqibo ezise mhlotsheni kanye, esizifumana kule nteto ka Mr. Moss. Nasi esokuqala, nokuba na kungaba bekwenziwe iqalo elibi, kuye akubanga njalo, kuba nanku eyake imfundo ize kumbeka kule ndawo ke akuyo namhla, ingeyiyo nendawo anokuzisola ngayo. Ukuba isi Ngesi sake asifumene e Lovedale besingesihle, ngelengabi ngoku uyi Toliki kwi Nkundla Enkulu Yamatyala ese Kimberley. Kwindawo yesibini u Sidney Smith, [umbali wengcamango odumileyo kwelase Mlungwini] simfumana kweuye indawo esiti, iti indoda yakuba ite ga ekutini nyi ekwazini. into yokuqala eyenzayo kukuyikabela paya lo iela yabe ikwele ngayo ukunyuka kwayo. Kodwa ke noko okona kulungileyo kukuka uqonde ukuba wopumelela na ekuhambeleni pambili, okanye uroxe wakuba uyikabile lo lela. Siyoyika tina ukuba ingati lelela ingabafundisi ikatyiwe, imfundo yabamnyama ingafumaneka ikwisimo esibi nesixakekileyo.

UKUNCITSHISWA KWE VOTI ZABAMNYAMA.

Umzi wakowetu sasiwuvusile kunene ukuba ungenise amagama abo bafanele ukungena eluvotweni. Okwenene oko kuvakala ukuba kwenziwa banzi. Umzi omhlope wotusiwe koko, ngoko ke uzimisele ekucaseni eso senzo sabamnyama. Zazicaziwe indawo zabo bangaba nako ukuwafumana amalungelo okuvota. Sitemba ke ngoko ukuba abo bawangenisayo amagama bazipaula indawo ezilindelwe ngo mteto ukuba zizaliswe ngabo bafanele ukufakwa kolo luhlu.

Sinosizi ngoko ukufumana ukuba abamhlope benza amalinga onke ukuncipisa amanani abantsundu abangenisiweyo. I *Alice Times* ipepa la Mangesi apa e Dikeni liti:

“Sandulela kwangemini ezingapambili ukuba aya kwenziwa kunene amalinga okucasa inani elikulu labamnyama kwesi sitili ukuba lingangeniswa ebuvotini. Ngonyaka odluleyo amagama abo ayeliqela elimnandi, ngalo adlule le, kuba kwa kwenziwe imigushanxa yokuwangenisa amagama abo, ekute ke ngoko bagqita ngobuninzi kwabamhlope, kucingwa kodwa ukuba into eninzi yaba bantu ayifanele ngoko mteto ukuba ngabanyuli ngoko ke aya kucaswa amagama abo ukuba angangeniswa encwadini. Ukubonisa ulangazelelo omalube lwaluko sinika amanani abo bodwa baketwe ukuba bacaswe.

E-Dikeni, kudibene u Gaga, i Roxa,

no Mxelo, 189—Abamnyama.

E-Tyume, 10— „

E-Gxwetera (Calderwood) 23— „

E-Sheshegu 49—

E-Ngqakayi (Funahskloof) 3—Abamhlope

Ewonke—274

“Indawo abacaswa ngazo zoviwa yi Mantyi ngolwe Sibini ngomhla we 2 ku December, ekuyakuti ke ngoko abacasi beze ukuza kugxumeka izizatu zabo.”

Icebo esinalo ke mzi wakowetu lelokuba yib'inqelen lomini, ningalali. Ingekafiki nje aba bamagama aliwayo mabaye kuzivela kwa Mantyi izizatu ezibekwayo, ize ke nibe nihlangana nimanyene kungeko ndawo yokuti lo yi Mfengu, lowa ngu Mxosa, okanye li Lawo. ukufuna iqinga mhlaumbi u Mcazimteto oya kumela indawo ye lungelo letu elulaulweni lwelizwe esikululeke nati ukuba nezandla kulo nje nge Ngesi, na nje nge Bulu. Ufanele wena ukungena encwadini yonyulo ukuba uyayizalisa enye yezi ndawo zo mteto:—

I. Ukuba unendlu obe usel’ unomnyaka uhleli kuyo, noko ingeyiyo eyako, exabiso—xa iditywa nomhlaba,—oko kukuti isiza, nentsimi—lizi ponti ezima £25.